gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4458, del 12-03-2003 (2003/2941)

Informació pública de la documentació que integra la modificació puntual número 14 de les normes subsidiàries de planejament urbanístic.
----------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2941


Organisme emissor
:   Ajuntament de Venta del Moro

Tipus de document
:   Anunci

Informació pública de la documentació que integra la modificació puntual número 14 de les normes subsidiàries de planejament urbanístic. [2003/Q2941]
  
El Ple de l'Ajuntament, en la sessió feta el dia 28 de febrer de 2003, va acordar sotmetre a informació pública la documentació que integra la modificació puntual número 14 de les normes subsidiàries de planejament urbanístic de Venta del Moro, per un període d'un mes, comptador des de la publicació del present anunci en el Diari Oficial de la Generalitat Valenciana.
  
Durant este termini, qualsevol entitat o persona interessada podrà conéixer i examinar la documentació de la modificació esmentada a les dependències municipals i presentar els escrits d'al·legacions que estimen convenients.
  
Així mateix, va acordar la suspensió de llicències de parcel·lació i edificació de les zones afectades per la modificació.
Diari Oficial de la Generalitat Valenciana


Sumari del DOGV 4435, del 07-02-2003 (2003/1145)

Informació pública de l'aprovació de l'oferta d'ocupació pública per a l'any 2003 de l'Ajuntament de Cabanes.
-------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1145


Data del document
:   02-01-2002

Organisme emissor
:   Ajuntament de Cabanes

Tipus de document
:   Convocatòria

Descriptors 

:   * Cabanes
    * concurs administratiu
    * administració local
    * professió administrativa

Informació pública de l'aprovació de l'oferta d'ocupació pública per a l'any 2003 de l'Ajuntament de Cabanes. [2003/Q1145]
  
L'alcalde, mitjançant el Decret de data 2 de gener de 2003, va disposar el que es diu tot seguit:
  
En compliment del que es disposa en l'article 18 de la Llei 30/1984, de 2 d'agost, de Mesures per a la Reforma de la Funció Pública; en l'article 21 de la Llei 59/1999, de 29 de desembre, de Pressuposts Generals de l'Estat per a l'any 2000; en l'article 91 de la Llei 7/1985, de 2 d'abril, Reguladora de les Bases del Règim Local; en l'article 128 del Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local; i l'article 21.1.g de la Llei 7/1985, resolc:
  
1. Aprovar l'oferta d'ocupació pública d'este ajuntament per a l'any 2003, de conformitat amb l'aprovació de la plantilla pel Ple municipal i que està constituïda per les places següents:
  
I. Personal plantilla funcionaris:
  
Grup D: 1 auxiliar d'administració general.
  
Cosa que es fa pública perquè se'n prenga coneixement general i efectes.
Diari Oficial de la Generalitat Valenciana


Sumari del DOGV 4660, del 30-12-2003 (2003/13641)

ACORD de 7 de novembre de 2003, del Consell de la Generalitat, pel qual s'autoritza determinada transferència de crèdit, per import de dinou milions vuit-cents cinquanta-quatre mil cent tretze euros (64.686.144 EUR). Exp. 06.044/03-221.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13453


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 7 de novembre de 2003, del Consell de la Generalitat, pel qual s'autoritza determinada transferència de crèdit, per import de dinou milions vuit-cents cinquanta-quatre mil cent tretze euros (88.054.856 euros). Exp. 06.044/03-221. [2003/F13773]
  
El Consell de la Generalitat, en la reunió del dia 7 de novembre de 2003, va adoptar l'acord següent:
  
Per tal de dotar de cobertura pressupostària determinades actuacions considerades ineludibles, cal redistribuir crèdits consignats en el capítol 2 del programa 612.60, Despeses Diverses, per un import global de 84.551.021,00 euros.
  
En este sentit, en virtut del que disposen els articles 18 i 19 de la Llei 12/2002, de Pressupostos de la Generalitat Valenciana per a l'exercici 2003, el Consell de la Generalitat
  
ACORDA
  
Primer
  
S'autoritza la disminució de crèdit en l'aplicació 81.59.193.22.6. per import de 39.702.545,00 euros.
  
Segon
  
S'autoritza l'increment de crèdit en les aplicacions i pels imports que es detallen:
  
Aplicació Import (euros)
  
05.43.109.34.24 2.540.000,00
  
78.01.257.29.9 261.113,00
  
17.59.210.93.2 408.000,00
  
16.46.802.12.4 400.000,00
  
57.37.629.17.59 4.000.000,00
  
01.65.759.58.20 7.200.000,00
  
66.57.162.80.1 45.000,00
  
93.55.524.01.2 2.000.000,00
  
75.05.395.14.4 1.000.000,00
  
55.06.161.05.44 2.000.000,00
  
 Total 17.727.334,00
  
Tercer
  
S'autoritza la modificació dels annexos de transferències corrents, dels programes i de les línies que s'indiquen a continuació:
  
Aplicació Línia Denominació Modificació (euros)
  
38.43.306.93.7 T1826 Bo Residència i ajudes
  
 atenció a la tercera edat 2.000.000,00
  
59.94.847.46.0 T2735 PEI Atenció institucionalitzada
  
 malalts mentals 1.000.000,00
  
València, 7 de novembre de 2003.- El conseller secretari del Consell de la Generalitat: Alejandro Font de Mora Turón.
Diari Oficial de la Generalitat Valenciana


Sumari del DOGV 4472, del 02-04-2003 (2003/3403)

Informació pública del projecte de reparcel·lació forçosa de la unitat d'execució única del pla parcial del sector Alrededores de Factoría Forte-Bulilla.
---------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3403


Organisme emissor
:   Ajuntament de Villena

Tipus de document
:   Anunci

Informació pública del projecte de reparcel·lació forçosa de la unitat d'execució única del pla parcial del sector Alrededores de Factoría Forte-Bulilla. [2003/S3403]
  
La Comissió de Govern d'este ajuntament, en sessió del dia 7 de març de 2003, ha acordat sotmetre a informació pública el projecte de reparcel·lació forçosa de la unitat d'execució única del pla parcial del sector Alrededores de Factoría Forte-Bulilla, que ha sigut presentat per Promociones y Urbanizaciones del Vinalopó, SA, agent urbanitzador de l'esmentada unitat. L'àrea reparcel·lable té una superfície de 296.157 m², i els seus límits són: al nord, sòl no urbanitzable comú i sòl urbà; al sud, riu Vinalopó; a l'est, terrenys de la Factoría Forte i autovia N-330, via de servici en mig; i a l'oest, sòl no urbanitzable comú.
  
De conformitat amb el que establix l'article 69.1, en relació amb l'article 46.3 de la Llei Reguladora de l'Activitat Urbanística, s'exposa al públic l'esmentat projecte de reparcel·lació forçosa, mitjançant inserció d'este edicte en un diari d'informació general i en el Diari Oficial de la Generalitat Valenciana, per la qual cosa en el termini de 20 dies comptadors des de la inserció en este últim mitjà, podrà examinar-se l'expedient i formular-se les al·legacions o observacions que s'estimen oportunes, i s'aportaran aquells documents que s'estimen necessaris. Durant l'esmentat termini i de conformitat amb el que assenyala l'article 69.1.D) de l'esmentada Llei, es poden realitzar els requeriments dels propietaris a l'urbanitzador per a dirimir controvèrsies respecte de la valoració dels seus drets. Els propietaris i titulars de drets afectats per la reparcel·lació, estan obligats a exhibir els títols que posseïsquen i declarar les situacions jurídiques que coneguen i afecten a les seus finalitats.
  
Simultàniament a esta convocatòria, se sol·licita del Registre de la Propietat de Villena, certificat de domini i càrregues de les finques afectades per l'actuació.
Diari Oficial de la Generalitat Valenciana


Sumari del DOGV 4628, del 12-11-2003 (2003/11265)

Informació pública de l'alternativa tècnica del programa per al desenvolupament urbanístic de la UE2R17.
--------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11075


Organisme emissor
:   Ajuntament de Vinaròs

Tipus de document
:   Anunci

Informació pública de l'alternativa tècnica del programa per al desenvolupament urbanístic de la UE2R17. [2003/F11798]
  
Esta Alcaldia ha dictat la resolució següent:
  
«Decret
  
Vinaròs, 2 d'octubre de 2003
  
En data 25 de setembre de 2003, amb número de registre d'entrada 12.152, la mercantil Vinzar Promociones, SL, presenta davant de l'ajuntament la documentació per al desenvolupament urbanístic de la UE2R17.
  
La documentació presentada s'ha sotmés a informe tècnic, en el qual es conclou que la documentació es troba completa i complix els requisits i el contingut de la Llei Reguladora de l'Activitat Urbanística 6/1994.
  
Vist el que s'exposa i de conformitat amb el que es preveu en els articles 45 i 46 de la Llei Reguladora de l'Activitat Urbanística, resolc:
  
- Exposar al públic pel termini de 20 dies en un diari d'informació general i en el Diari Oficial de la Generalitat Valenciana, l'alternativa tècnica de programa, presentada per la mercantil Vinzar Promociones, SL, per al desenvolupament urbanístic de la UE2R17.
  
- Durant el termini de 20 dies hàbils des de la publicació de l'anunci d'informació pública en el Diari Oficial de la Generalitat Valenciana, última publicació de l'edicte, qualsevol interessat podrà presentar al·legacions i alternatives tècniques a la que s'exposa al públic, amb el contingut de l'article 32.A i B de la Llei Reguladora de l'Activitat Urbanística, al Registre General de l'ajuntament.
  
- Així mateix qualsevol interessat podrà presentar en plica tancada proposicions juridicoeconòmiques durant els cinc dies hàbils següents al venciment del termini indicat amb anterioritat.
  
- Els terminis anteriorment assenyalats quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en prestara caució.
  
- L'acte d'obertura de pliques tindrà lloc en la següent data hàbil a la conclusió del termini per a presentar-les a l'ajuntament.
  
- Durant tot el procediment podran ser objecte de consulta a l'ajuntament les al·legacions i alternatives tècniques que es presenten. Així mateix totes les actuacions podran ser objecte de consulta i al·legacions per l'interessat durant els 10 dies següents al d'obertura de pliques.
  
L'alcalde.»
  
Cosa que es fa pública als efectes indicats en la resolució.
Diari Oficial de la Generalitat Valenciana


Sumari del DOGV 4642, del 02-12-2003 (2003/12802)

Resolució del 25 de novembre de 2003, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: Expedient 2003/18. CK1-C37-30.55. Supressió del pas a nivell en el punt quilomètric 02,897 de la Línia 1 de FGV a Benaguasil. Termes municipals de Benaguasil i Llíria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/12710


Organisme emissor
:   Conselleria d'Infraestructures i Transport

Tipus de document
:   Resolució

Resolució del 25 de novembre de 2003, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: Expedient 2003/18. JX9-D33-83.76. Supressió del pas a nivell en el punt quilomètric 02,897 de la Línia 1 de FGV a Benaguasil. Termes municipals de Benaguasil i Llíria. [2003/X12772]
  
Lloc: Ajuntament de Benaguasil.
  
Dia Hora
  
15.12.03 De 09.30 a 13.00
  
Lloc: Ajuntament de Llíria.
  
Dia Hora
  
15.12.03 De 14.00 a 14.15
  
Els interessats hauran d'assistir a l'acte, proveïts del document nacional d'identitat i acreditar-ne la titularitat, si no ho han fet en altra fase del procediment. Si opten per ser representats per altres persones, estes hauran d'acreditar la representació en la forma establida en l'article 32 de la Llei 30/1992, de 26 de novembre.
  
Es comunica que el present anunci es publica igualment als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.
Diari Oficial de la Generalitat Valenciana


Sumari del DOGV 4444, del 20-02-2003 (2003/1766)

RESOLUCIÓ de 14 de febrer de 2003, de la Universitat d'Alacant, per la qual es nomena catedràtic d'universitat DF02539, en l'àrea de coneixement d'Enginyeria Química, Julio Luis Fernández Sempere.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1766


Organisme emissor
:   Universitat d'Alacant

Tipus de document
:   Resolució

RESOLUCIÓ de 14 de febrer de 2003, de la Universitat d'Alacant, per la qual es nomena catedràtic d'universitat DF02539, en l'àrea de coneixement d'Enginyeria Química, Julio Luis Fernández Sempere. [2003/M1766]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001), es nomena catedràtic d'universitat DF02539, en l'àrea de coneixement d'Enginyeria Química, Departament d'Enginyeria Química, Julio Luis Fernández Sempere.
  
Alacant, 14 de febrer de 2003.- El rector, p. d. (Resol. rectoral 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4501, del 16-05-2003 (2003/5219)

Ressenya de la Resolució de 26 de febrer de 2003, del conseller d'Obres Públiques, Urbanisme i Transports, relativa a l'aprovació de l'homologació de tota l'àrea del nucli antic i pla de reforma interior del nucli antic sector-1 (pla especial de protecció) del terme municipal d'Alcoi (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5219


Data del document
:   26-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * pla d'urbanisme

Ressenya de la Resolució de 26 de febrer de 2003, del conseller d'Obres Públiques, Urbanisme i Transports, relativa a l'aprovació de l'homologació de tota l'àrea del nucli antic i pla de reforma interior del nucli antic sector-1 (pla especial de protecció) del terme municipal d'Alcoi (Alacant). [2003/M5219]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 26 de febrer de 2003, la qual s'ha publicat, juntament amb les normes urbanístiques aprovades, en el Butlletí Oficial de la Província d'Alacant número 98 de 30 d'abril de 2003.
Diari Oficial de la Generalitat Valenciana


Sumari del DOGV 4531, del 26-06-2003 (2003/7328)

Informació pública de l'aprovació definitiva del projecte d'urbanització del sector 2 industrial del sòl urbanitzable.
----------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7328


Organisme emissor
:   Ajuntament de Massamagrell

Tipus de document
:   Anunci

Informació pública de l'aprovació definitiva del projecte d'urbanització del sector 2 industrial del sòl urbanitzable. [2003/Q7328]
  
L'Alcaldia de l'Ajuntament de Massamagrell ha dictat, amb data 6 de febrer de 2003, el Decret 38/2003, mitjançant el qual s'aprova definitivament el projecte d'urbanització del sector 2 industrial del sòl urbanitzable, amb les modificacions parcials derivades de l'estimació parcial d'al·legacions formulades al projecte durant l'exposició pública, és a dir:
  
a) Incorporació a la xarxa d'enllumenat públic de sistema de reducció de flux a doble nivell, sense variació pressupostària.
  
b) Acompliment de normativa tècnica NT IMBT 1400/0201/1 en la projecció dels centres de transformació CT número 1 i CT número 2.
  
Es fa públic a efectes d'executivitat, i s'informa de la possibilitat de interposar contra la resolució esmentada un recurs contenciós administratiu ordinari davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la publicació d'este edicte, o bé, potestativament, el recurs previ de reposició davant el mateix òrgan que va dictar la resolució, en el termini d'un mes següent a la publicació d'este edicte (que interromp el termini per a la interposició del contenciós administratiu).
Diari Oficial de la Generalitat Valenciana


Sumari del DOGV 4494, del 07-05-2003 (2003/4943)

ORDE de 16 d'abril de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió d'ajudes en matèria d'electrificació rural en l'exercici de 2003.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4943


Data del document
:   16-04-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * ajuda pública
    * subministrament d'energia elèctrica
    * regió rural
    * suport econòmic

ORDE de 16 d'abril de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió d'ajudes en matèria d'electrificació rural en l'exercici de 2003. [2003/X4943]
  
Amb data 22 de novembre de 2002 va ser publicada en el Diari Oficial de la Generalitat Valenciana l'Orde de 15 de novembre de la Conselleria d'Indústria, Comerç i Energia, sobre concessió d'ajudes en matèria d'electrificació rural, per a la seua execució en l'exercici de 2003.
  
Després de la publicació de la Llei de Pressupostos de la Generalitat Valenciana per a l'exercici de 2003 i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les esmentades ajudes, i també l'import màxim que s'hi destina.
  
En virtut d'això i de conformitat amb el que s'establix en la disposició addicional tercera de l'Orde de 15 de novembre de 2002, de la Conselleria d'Indústria, Comerç i Energia,
  
ORDENE
  
Article1
  
Per a l'exercici 2003 i de conformitat amb el que s'establix en la Llei 12/2002, de 27 de desembre, de Pressupostos de la Generalitat Valenciana per a l'exercici 2003, les ajudes establides en l'Orde de 15 de novembre de 2002 de la Conselleria d'Indústria, Comerç i Energia (DOGV de 22.11.2002), sobre concessió d'ajudes en matèria d'electrificació rural, per a la seua execució en l'exercici de 2003, es finançaran a càrrec de la secció, el programa, la línia i els imports globals màxims que a continuació s'assenyalen.
  
Secció 11. Programa 722.10. Ordenació i Promoció Industrial i Energètica.
  
Capítol VII. Línia T 1.764. Import global: 1.526.653,05 euros.
  
Pla Valencià d'Electrificació Rural.
  
Article 2
  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 16 d'abril de 2003
  
El conseller d'Indústria, Comerç i Energia,
Diari Oficial de la Generalitat Valenciana


Sumari del DOGV 4637, del 25-11-2003 (2003/12346)

Informació pública del projecte d'urbanització de l'actuació aïllada al carrer en projecte, cantonada amb l'avinguda de la Diputación.
--------------------------------------------------------------------------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12621


Organisme emissor
:   Ajuntament de Villar del Arzobispo

Tipus de document
:   Anunci

Informació pública del projecte d'urbanització de l'actuació aïllada al carrer en projecte, cantonada amb l'avinguda de la Diputación. [2003/Q12441]
  
Mitjançant la Resolució de l'Alcaldia, de 13 de novembre de 2003, es disposa sotmetre a informació pública pel termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana, el projecte d'urbanització de l'actuació aïllada al carrer en projecte, cantonada amb l'avinguda de la Diputación (expedients 83/2003 i 163/2003), promogut per Rafael Segobia Contel, als efectes de consulta i presentació d'al·legacions, de conformitat amb l'establit en els articles 34, 53 i 73 de la Llei 6/1994, de 15 de novembre, Reguladora de l'Activitat Urbanística.